
Anunţ către locuitorii comunei! 
Curățaţi șanțurile 
și cosiţi vegetația 
în exces din îaţa 
proprietăţilor 


Fotbaliştii de la Real Bradu au câștigat ti- 
tlul de campioni ai județului Argeș. Pe 8 iu- 
nie, echipa de fotbal Real Bradu a jucat contra 
echipei AS Băiculeșşti. În urma partidei dispu- 
tate pe stadionul din localitate, Real Bradu a 
învins echipa din Băiculeşti cu scorul de 9 - 3. 
Astfel, ultima etapa din sezonul 2018 - 2019 a 
ligii a 4-a la fotbal le-a adus brădenilor titlul 
de campioni ai judeţului Argeș. 

Pentru Real Bradu au jucat: Zaharia, Lazăr, 
Mihăilă, Nae, Ştefănescu, Mormolea, Mierlea, 
Irimia, Păun, Barbu, Păvăluţă. 

Au mai intrat: Prodan, Ciucă B., Orzata S., 
Predica M. 


Marcatori: Păvăluţă - 3 goluri, Mormolea - 2 
goluri, Prodan - 2 goluri, Barbu - un gol, Lazăr 
- un gol. 


"Sunt foarte fericit pentru că am reuşit să ter- 
minăm pe primul loc. Sunt mândru de băieți şi 
de munca pe care au realizat-o în acest an com- 
petițional şi îmi doresc să mergem în continua- 
re pe aceeaşi linie. Obiectivul pentru anul acesta 
a fost clasarea în primele trei echipe ale seriei şi 
acesta a fost atins. Iar ca bonus suntem în finala 
Cupei — faza pe judeţ, care se va desfăşura pe 
28 iunie, la Mioveni”, ne-a declarat Ionuţ Nae, 
directorul Clubului Real Bradu. 


Anunţ câtre locuitorii comunei! 
Curăţaţi șanțurile și cosiţi vegetaţia 
in exces din fața proprietaţilor 


Ploile din ultima perioadă au dus la crește- 
rea în exces a vegetației. Administraţia locală 
din Bradu le reamintește locuitorilor că fieca- 
re proprietar (deţinător de imobil) are obliga- 
ţia de a-și întreţine, salubriza şi cosi vegetaţia 
din dreptul imobilului, pe întreaga lungime. 
Amenzile pentru cei care nu respectă legea 
sunt mari, acestea pornind de la 600 de lei 
pentru persoanele fizice. 


De asemenea, locuitorii sunt obligați să-şi 
decolmateze șanțurile din dreptul proprietă- 
ţii. Amenzile pornesc de la 1.000 lei pentru cei 
care nu respectă legea. 


Poliţia Locală Bradu anunţă că în această 
perioadă se desfăşoară controale în vederea 
depistării persoanelor care deversează nelegal 
ape uzate menajere sau fecaloide și că vor lua 
măsuri drastice. 

Autorităţile locale din Bradu fac un apel că- 
tre locuitori rugându-i să semnaleze zonele din 
comună în care creşte ambrozia, pentru a se 
lua măsuri cât mai urgente în vederea stârpirii 
acestei plante care provoacă alergii severe. 

Specialiştii avertizează: cea mai importantă 
simptomatologie oculară se întâlneşte în speci- 
al la pacienţii cu alergie la polenul de Ambrozie 
(iarba pârloagelor), cea mai alergenică buruia- 
nă din România. 

Ambrozia este o plantă anuală, perenă, pre- 
zentă în grădini, în culturile de cereale și de 
floarea-soarelui, dar şi în zonele lăsate în pa- 
ragină: cele cu ruine, zonele rezidenţiale noi, 
unde construcţiile nu au fost terminate, pe 
marginile şoselelor, pe spaţiile verzi, dar şi în 
curțile caselor sau în parcuri. 

Faţa de această situaţie, legiutorul a luat mă- 
suri adoptând Legea nr.608/2018 a combaterii 
buruienii ambroziei. 


Astfel, proprietarii sau deţinătorii de tere- 
nuri, administratorii drumurilor publice, căi- 
lor ferate, cursurilor de apă, lacurilor, sisteme- 
lor de irigații şi bazinelor piscicole au obligația 
să desfășoare lucrări de prevenire, combatere 
şi distrugere a buruienii ambrozia, denumită 
ştiinţific Ambrosia artemisiifolia, pentru evita- 
rea instalării şi răspândirii vegetației adventive 
invazive şi eliminarea ei în cazul prezenţei pe 
terenurile intravilane sau extravilane. 


În scopul distrugerii buruienii ambrozia 
şi al prevenirii răspândirii acesteia, proprieta- 
rii sau deţinătorii de terenuri, administratorii 
drumurilor publice, căilor ferate, cursurilor de 
apă, lacurilor, sistemelor de irigaţii şi ai bazine- 
lor piscicole vor desfăşura periodic, în perioa- 
da cuprinsă între răsărirea acestei plante şi apa- 
riţia primelor inflorescențe, respectiv cel târziu 
până la data de 30 iunie a fiecărui an, lucrări de 
întreținere a terenurilor prin cosire, smulgere, 
erbicidare sau alte lucrări şi metode specifice. 
Aceste măsuri se menţin până la sfârşitul peri- 
oadei de vegetaţie a buruienii ambrozia. 


Recomandăm următoarele metode pentru 
prevenirea, combaterea și distrugerea buru- 
ienii ambrozia: cosirea repetată, manual sau 
mecanic, în funcție de locul şi suprafața infes- 
tată, distrugerea cu unelte agricole, smulgerea, 
în cazul unor suprafeţe izolate, efectuarea unor 
arături adânci şi discuiri pe terenurile agri- 
cole, erbicidarea, după caz. Pentru informaţii 
suplimentare, vă recomandăm să contactaţi 
Direcţia pentru Agricultură Judeţeană Argeş 
la telefon 0348.405.032, pentru a obţine infor- 
maţiile necesare. 


Dacă în urma controlului efectuat în primă 
fază se constată faptul că nu s-au luat măsuri- 
le specifice de combatere, se sancţionează cu 
“Avertisment” şi se dă încă un termen. 


În situaţia în care, în urma celui de-al doilea 
control efectuat pe teren, se constată faptul că 
nici până la termenul acordat nu s-au luat mă- 
surile necesare pentru prevenirea, combaterea 
şi distrugerea acestei buruieni, se sancționea- 
ză cu amendă contravențională de la 750 lei la 
5.000 lei în cazul persoanelor fizice, respectiv 
de la 5.000 lei la 20.000 lei în cazul persoanelor 
juridice. 

Ziua Eroilor — Înălțarea Domnului a fost 
sărbătorită de elevii şcolilor din Bradu. 
Alături de ei și de cadrele didactice a fost 
şi conducerea administraţiei locale din 
Bradu reprezentată de primarul Dan Stroe 
şi viceprimarul Gheorghe Negoi, dar și 
locuitori. Pe 6 iunie, Ziua Eroilor - Înălța- 
rea Domnului a fost sărbătorită de către 
elevii şi cadrele didactice de la Şcoala 
Primară şi Gimnazială "Mihai Eminescu” 
Bradu, la Parohia ”Buna-Vestire”. Copiii 
au cântat, au urmărit un spectacol oferit 
de Leon Magdan - "Profesorul de Joacă” și 
au depus flori la Monumentul Eroilor din 
Bradu de Sus. Activităţile s-au derulat în 
parteneriat cu Parohia "Buna -Vestire” din 
Bradu de Sus și Primăria Bradu. 

Tot pe 6 iunie, elevii şi cadrele didactice de 
la Școala Gimnazială "Ion Creangă” din Bradu 
au participat la activităţile dedicate Zilei Ero- 
ilor - Înălţării Domnului, activităţi desfăşura- 
te la Monumentul Eroilor din Bradu de Jos, în 
parteneriat cu Parohia Bradu de Jos şi Primăria 
Bradu. Aici, s-a desfăşurat şi o slujbă închina- 
tă eroilor neamului românesc, care au luptat şi 
murit pentru patrie, pentru credinţă, dreptate, 
libertate şi apărarea țării, inclusiv eroii Comu- 
nei Bradu. După slujbă, elevii au prezentat re- 


ferate tematice, au recitat poezii, au cântat şi au 
depus flori şi coroane de flori la Monumentul 
Eroilor. 


Ziua Eroilor este o sărbătoare naţională din 
România pentru comemorarea bărbaţilor şi 
femeilor care au murit în timp ce serveau în 
forţele armate. În România prin Decretul-lege 
nr. 1693/4 mai 1920 s-a stabilit ca aceasta să fie 
sărbătorită în fiecare an cu prilejul zilei Înăl- 
ţării Domnului. În timpul comunismului prin 
Decretul nr. 71/1948 data a fost schimbată la 
9 mai, dar după s-a revenit la data iniţială. In 
această zi, în toate bisericile se face pomenirea 
eroilor români căzuţi de-a lungul veacurilor pe 
toate câmpurile de luptă pentru credinţă, liber- 
tate, dreptate şi pentru apărarea ţării şi întregi- 
rea neamului. 

Locuitorii din Bradu 
s-au adunat pe 1 
iunie să serbeze Ziua 
Comunei. Localitatea 
Bradu și-a pus straie 
de sărbătoare și s-a 
bucurat, cu mic cu 
mare, de frumosul 
eveniment. A fost o 
sărbătoare aparte 
organizată de Primăria 
și Consiliul Local 
Bradu, o explozie de 
bucurie, care a adunat 
întreaga comunitate. 


Primarul Dan Stroe a reu- 
şit să le ofere locuitorilor un 
eveniment deosebit, cu ma- 
nifestări ce au satisfăcut toate 
gusturile. A fost un prilej de 
a socializa, o zi pe care pri- 
marul le-a dedicat-o tuturor 
locuitorilor comunei şi s-a 
bucurat nespus de mult să 
fie alături de ei în aceste clipe 
minunate. 


Au urcat pe scena din Bra- 
du şi au bucurat oamenii pre- 
zenţi mai mulți artiști: Doina 
Bascovului, Claudia $Şerbă- 
nescu, Emilia Ghinescu, Ma- 
ria Constantin, Marcela Fota, 
Aza, Mira, Adda, Randi, iar 
seara a fost încheiată de for- 
maţia Generic şi de un superb 
foc de artificii. Prezentatorul 
evenimentului de anul acesta 
a fost Mihai Morar. 


Copiii din Bradu 
au primit cadouri 
de 1iunie 


Şi pentru că Ziua Comunei a fost 
sărbătorită de 1 iunie, nici cei mici 
nu au fost uitaţi de autorităţile lo- 
cale şi au avut parte de numeroase 
surprize. Elevii şcolilor din Bradu, 
împreună cu cadrele didactice, au 
organizat un program artistic, în 
colaborare cu Căminul Cultural şi 
Primăria Bradu. Micuţii au prezen- 
tat diverse momente artistice pe 
scena amplasată de Ziua Comunei. 
Copiii au fost răsplătiți cu prezența 
unor personaje Disney, baloane, pic- 
tură pe faţă şi desene pe asfalt. Peste 
400 de cadouri cu dulciuri şi suc au 
fost oferite tuturor copiilor prezenţi 
la eveniment. 

În perioada 10-14 iunie, îi școlile din Bradu s-au desfăşurat festivități de premiere. În Şcoala Gimnazială „Mi- 
hai Eminescu”, Școala Primară „Mihai Eminescu” şi Şcoala Gimnazială „Ion Creangă” au avut loc serbări şcolare 
cu ocazia încheierii anului şcolar 2018 - 2019, unde cei mai merituoşi elevi şi-au primit premiile şi menţiunile 


pentru întreaga activitate din cursul anului şcolar. 


Elevii de la Şcoala Primară „lon Crean- parteneriat cu bibliotecarul Mirela Ionescu. 

Dezbatere proiect 
PR "Educaţia ne 
Pl WE 3 Îi unește — Viziune 
i aur UEAă, O asupraviitorului 
: a a: educației în 
România” 


Ministerul Educaţiei Naţio- 
nale a lansat Viziunea sistemi- 
că „Educaţia ne uneşte, pro- 
iect supus dezbaterii publice. 
La Şcoala Gimnazială “Mhai 
Eminescu” Bradu, dezbaterea 
s-a desfăşurat în data de 20 mai 
2019. Participanţii, cadrele di- 
dactice şi nedidactice, împreu- 
nă cu reprezentanţii Primăriei 
Bradu, au avut prilejul de a-şi 
exprima punctele de vedere şi 
de a trage concluzii, în urma 
identificării unor aspecte po- 
zitive a unor puncte care în- 
grijorează educaţia, formulân- 
du-se, în final, recomandări şi 
scenarii de implementare. 

Pe 31 mai, Ziua Copilului a fost sărbătorită la Gră- 


gă” din Bradu, împreună cu învățătoarele: Copiii au învăţat să mănânce sănătos, au ex- x» 


Voicu Cristiana, Olteanu Claudia şi Ene  perimentat „apa plimbăreaţă, varza curcu- 
Ileana, au sărbătorit „Ziua Internaţională a beu, ştiinţa bomboanelor”. La final, micuţii 
Copilului” la Biblioteca Comunei Bradu, în au colorat şi au gustat diverse fructe. 


Trei eleve din Bradu au obținut 
note foarte mari la examenul 
de bilingu, limba franceză 


y» 


Trei eleve de la Şcoala Gimnazială "Ion Creangă” 
Bradu, clasa a VIII-a, sub îndrumarea profesoarei 
Burdulea Ionela, au fost admise la proba de verifi- 
care a cunoştinţelor de Limbă Modernă pentru ad- 
miterea în clasele a IX-a cu program bilingv, Limba 
Franceză, examen ce s-a desfăşurat la Colegiul Na- 
țional "Alexandru Odobescu” din Piteşti, pe 16 mai: 


1. Achim Gabriela Andreea -— nota finală - 9,85 
2. Bădescu Alexia Georgiana - nota finală - 9,50 
3. Voicu Marinela Camelia - nota finală - 9,20 


diniţa cu Program Normal "Dumbrava Minunată” Bra- 
du, prin diverse activități specifice, ce au antrenat toţi co- 
pilaşii, în frunte cu educatoarea Ion-Lepadatu Nicoleta. 


Elevii, coordonaţi de sai ideii Burdulea Ionela, care au participat la diferite olimpiade 
şi concursuri extraşcolare de-a lungul întregului an şcolar 2018 — 2019 şi au obținut premii 
la Limba Franceză: | 


1. Anghel Iuliana, Clasa a V-a, Premiul | 
2. Petre Ioana, Clasa a VI-a, Premiul | 

3. Alexe Larisa, Clasa a VI-a, Premiul II 
4. Voicu Carmina, Clasa a VI-a, Premiul III 
5. Gheorghe Narcis, Clasa a V-a 

6. Luca Daria, Clasa a V-a 

7. Alexe Denisa, Clasa a V-a 

8. Nae Bogdan, Clasa a VI-a 

9. Gheorghiţă Amalia, Clasa a VI-a 

10. Stănescu Octavian, Clasa a VI-a 

11. Zamfir Iustina, Clasa a VII-a 

Pe 25 mai, la Școala Gimnazială "Ion Creangă” 
Bradu s-a desfășurat Concursul Interdisciplinar "Prof. 
Univ. Dr. Vasile Preda”, Domeniile Limba Română - 
Matematică - Ştiinţe, la care au participat elevii școlilor 
noastre. Elevii au obținut rezultate deosebite, fiind re- 
compensaţi. 

Prof. Univ. Dr. Vasile Preda, cel care a coordonat acest 
concurs, este un renumit profesor la Universitatea din Bu- 
curești, Facultatea de Matematică şi Informatică, născut 
în comuna noastră - Bradu de Jos. Au mai fost prezenţi 
şi domnii profesori, Stan Nicoleta şi Stan Viorel, (Mate- 
matică şi Chimie), care au venit special de la București. 
Aceştia au făcut subiectele şi au verificat lucrările elevilor. 


"Eu nu am avut confortul pe care îl aveţi dumnea- 
voastră astăzi. Mă trezeam la 5 să plec la școală cu trenul, 
învățam într-o clasă mică, fără prea multă căldură, dar în- 
văţam. Ajungeam acasă târziu. Imi cumpăra tata gazeta şi 
aşa am început. Apoi am început cu formule. Dumnea- 
voastră aveţi toate condiţiile, tot confortul, vă rog să învă- 
țaţi, să ajungeţi departe! Este foarte important. Aţi primit 
şi caiete, pix, creion. M-aş bucura să se regăsească pe băn- 
cile dumneavoastră în toamnă. Vă rog să îi îndemnați şi 
pe cunoscuţii dumneavoastră să vină la şcolile din Bradu, 
deoarece aveți toate condiţiile”, a declarat Prof. Univ. Dr. 
Vasile Preda. 


"Mulţumesc domnului profesor universitar dr. Vasi- 
le Preda. Respect domnule profesor, pentru tot ce faceţi 
pentru copiii din Bradu. Ne revedem în luna octombrie. 
Mulţumesc şi cadrelor didactice Stan Nicoleta - profesor 
chimie şi Stan Viorel - profesor matematică, care au venit 


de la Bucureşti special pentru acest concurs. Domniile lor 
au făcut subiectele şi au corectat lucrările. Îi felicit pe copii 
pentru rezultatele obținute. Consider că domnul profesor 
a spus totul, doar îi mulțumesc pentru tot ceea ce face 
pentru copii!, declară Cristina Ionete, director al Centru- 
lui Cultural Bradu. 


Au fost premiaţi următorii elevi: Nae Bogdan, mate- 
matică, 98 p. premiul I — 300 lei; Vasile Teodor, matema- 
tică, 97 p., premiul I — 300 lei; Bădescu Alexia, lb. română, 
96 p., premiul I — 300 lei; Petre Ioana, matematică, 95 p., 
premiul I — 300 lei; Alexe Larisa, matematică, 92 p., pre- 
miul I — 300 lei; Luca Daria Luana, lb. Română, 90 p., pre- 
miul ] — 300 lei; Voicu Marinela, lb. Română, 90 p., pre- 
miul I — 300 lei; Rizea Denis, lb. Română, 87,5 p.. premiul 
II — 200 lei; Bădulescu Eduard, chimie, 87 p., premiul II 
— 200 lei; Nae Bogdan, fizică, 85 p., premiul II — 200 lei; 
Dumitru Daria, chimie, 85 p., premiul II — 200 lei; Voicu 
Carmina, lb. Română, 85 p., premiul II — 200 lei; Zamfir 
Iustina, lb. Română, 85 p., premiul II — 200 lei; Dragomir 
Mariana, chimie, 81 p., premiul II — 200 lei; Crivat Alin, lb. 
Română, 77,5 p. premiul III — 100 lei; Voicu Mihai, ma- 
tematică, 77 p., premiul III — 100 lei; Dumitrache Alexan- 
dra, lb. Română, 72,5 p. premiul III, - 100 lei; Dragomir 
Mariana, lb. Română, 70 p.. premiul III — 100 lei; Dumitru 
Daria, lb. română, 68 p., menţiune - 50 lei; Popa Filofteia, 
lb. română, 65 p., menţiune- 50 lei; Danciu Ştefania, ma- 
tematică, 64 p., menţiune — 50 lei; Preduţ Antonio, mate- 
matică, 61 p., menţiune - 50 lei. Elevului GHEORGHE 
NARCIS i se acordă premiul special de 300 de lei pentru 
rezultatele deosebite obţinute la concursurile de matema- 
tică din județ. 


Copiii de la Centrul Cultural Bradu au susținut 
cu succes examenul de sfârșit de an școlar 


Copiii de la secţiile de pictu- 
ră, canto, dans popular şi dans 
clasic au susținut examenul de 
sfârşit de an şcolar 2018 - 2019 
- sesiunea de vară. Din comisie, 
la fiecare specialitate, au fost 
câte trei experți. "Copiii s-au 
descurcat foarte bine, niciun 
copil nu a obținut punctaj mai 
mic de 8. [i felicit, sunt copii ta- 
lentaţi, care iubesc ceea ce fac şi 
vin cu drag la cursuri”, declară 


Cristina lonete, director al Cen- 
trului Cultural Bradu. 

Copiii de la dans popular 
şi cei de la dans clasic au avut 
primul lor spectacol, unde s-au 
descurcat foarte bine. Micu- 
ţii sunt antrenați de profesorii: 
dans popular - Cristian Tănase; 
dans clasic - Gabriela Tănase. 

"Şi copiii de la secţia de can- 
to popular au susținut un spec- 

tacol. Au avut mari emoţii, însă 
totul a decurs minunat. Șase 
dintre ei se pregătesc de con- 
cursuri şi ne vor reprezenta atât 
cu grupul, cât şi la solo. Sunt 
mândră de ei, au muncit mult 
şi iubesc ceea ce fac. Să cânţi 
o doină, nu este atât de ușor 
cum pare! Copiii noştri poartă 
cu mândrie costumul tradițio- 
nal şi povestesc cu drag istoria 
costumului pe care îl poartă. 
Şi la examen, care a fost destul 
de greu, copiii au obținut note 
foarte bune, precizează Cristina 
lonete. Aceştia sunt pregătiți de 
profesorul Baciu Georgiana. 


La secția de pictură, profe- 
soara Camelia Munteanu vine 
săptămânal de la Bucureşti. 


Copiii au evoluat foarte mult 
şi deja vor trece la şevalet. Din 
toamnă, se pregătesc să partici- 
pe la concursuri. 


Toate cele patru secţii - canto 
popular, pictură, dans popular 
şi dans clasic - sunt secţii exter- 
ne ale Şcolii Populare de Arte și 
Meserii din Pitești. 


„Autobuzul magic, în 
interiorul corpului uman” 


Elevii de la Şcoala Primară "Mihai Emi- 
nescu” Bradu, împreună cu prof. Badea 
Daniela şi prof. lon Lepadatu Nicoleta, 
au făcut o călătorie cu „Autobuzul magic, 
în interiorul corpului uman. „Chiar dacă 
suntem mici, ştim să ne îngrijim, ne ara- 
tă preşcolarii de la Gradiniţa „Dumbrava 
Minunata” Bradu. 


-_ 

Pe 1 iunie, şcoala noastră a participat 
la Concursul Judeţean "Călătorii în lumea 
poveştilor”, ediţia a IV-a, 2019, Domeniul - 
Creaţie Literară, ce s-a desfăşurat la Școala 


Gimnazială "Virgil Calotescu” din Bascov. 


Elevii noștri au obţinut rezultate foarte 
bune, fiind coordonaţi de profesorii Ol- 
teanu Claudia și Martin Ana Maria: 


- Zanfir Alexia (Clasa a III-a, Școala 
Primară „lon Creangă”, Bradu): 90 puncte; 


- Alexe Larisa (Clasa a VI-a, Şcoala 
Gimnazială „Mihai Eminescu”, Bradu): 75 
puncte; 


- Petre Ioana (Clasa a VI-a, Şcoala 
Gimnazială „Mihai Eminescu”, Bradu): 71 
puncte; 


Concursul este înscris în Calendarul 
Activităţilor Educative Extraşcolare Jude- 
ţene, semestrul al II-lea, anul școlar 2018- 
2019, al IS] Argeş. 


Pe 18 mai, şcoala noastră a participat la 
Concursul Judeţean ”"Mate-Rural”, ediţia a 
XII-a, ce s-a desfăşurat la Școala Gimna- 
zială "Virgil Calotescu” din Bascov, unde 
a obţinut rezultate deosebite, şi anume: 
Vasile Teodor Petruţ, elev în clasa a V-a: 
Locul 1 cu 90 de puncte; Nae Bogdan Flo- 
rentin, elev în clasa a VI-a: Locul I cu 94 
de puncte; Petre Ioana Alexandra, elevă în 
clasa a VI-a: Locul III cu 68,5 puncte; Voi- 
cu Mariana Carmina, elevă în clasa a VI-a; 
Luca Daria Luana, elevă în clasa a V-a. 


Elevii participanţi au fost coordonaţi 
de profesorul Tudor Marin. Concursul Ju- 
deţean ”Mate-Rural” este înscris în Calen- 
darul Activităţilor Educative Extraşcolare 
al 1.S.]. Argeş. 


Li 


Gheorghe Narcis, Daniel Vasile şi Te- 
odor Petruţ, elevi în clasa a V-a la Școala 
Gimnazială “Mihai Eminescu” Bradu, sub 
îndrumarea profesoarei Stanciu Gabrie- 
la, au participat la Olimpiada „Universul 
Cunoaşterii prin lectură, etapa judeţea- 
nă, ediţia 2019, ce s-a desfăşurat la Şcoala 
Gimnazială „Matei Basarab” din Piteşti. 
Elevii au obținut menţiune. Olimpiada a 
fost organizată de Inspectoratul Judeţean 
Argeş. 


Realitatea 
radului 


Sportivele Gymnastic Star de la Clubul 
Sportiv Real Bradu vor participa în perioa- 
da 4 - 8 iulie 2019 la Costinești, la festiva- 
lul - Concurs "Trofeul Balcanic”. "Este un 
concurs foarte greu, unde vom participa cu 
12 fete, iar pe lângă numerele de la grup, vor 
participa la solo, duo, trio, minigrup. Fete- 
le au mari emoţii, deoarece concurenţa este 
pe măsura concursului. Vreau să precizez că 
sportivele noastre deja au trecut la paralele, 
iar antrenamentele sunt destul de grele, dar 
ele iubesc gimnastica. Nu este puţin lucru 
să vină părinții și să îţi spună "Copilul meu 
asta va face în viață! Acesta este drumul 
lui!” Oricât de mult ar lucra la sală, oricât 
de obosite ar fi, continuă! Asta înseamnă 
pasiune, asta înseamnă muncă, să știi ce 
vrei! Noi le susţinem, conducerea clubului, 
dar şi conducerea Primăriei Bradu, părinţii 
le susţin, iar de fetiţele acestea să fiți siguri 
că vom mai auzi!” declară Cristina lonete, 
coordonator al secţiei de gimnastică şi di- 
rector al Centrului Cultural Bradu. 


a 

in spatele unei medalii 
„IN Shateie u , 
oare câtă munca este>” 


În spatele unui număr dintr-un concurs 
este foarte multă muncă. Însă micuţele sporti- 
ve sunt convinse că această pasiune a lor pen- 

Vineri, 7 iunie, la restaurantul ”Vulturul” din Pitești, elevii clasei a 
VIII-a de la Şcoala Gimnazială „Ion Creangă” Bradu, îndrumați de prof. 
Burdulea Ionela, au marcat absolvirea anilor de gimnaziu printr-o petre- 
ziua magică a banchetului. A fost un 
eveniment frumos şi cu suflet, ce nu va fi dat uitării. 


i. 


cere de „Bun rămas, şcoala mea! 

tru gimnastică merită orice. Merită bătăturile 
din palme şi tot efortul pe care îl depun. "Asta 
este viaţa lor, asta îmi spun, ele trăiesc pentru 
gimnastică, iubesc gimnastica, nimic nu este 
prea greu pentru ele, muncesc până reuşesc. 
Gimnastica nu se face peste noapte, până nu 
vom înţelege asta, nu vom avea rezultate. În 
spatele unei medalii, oare câtă muncă este? Și 
a doua zi o luăm de la capăt, cu alte elemen- 
te, pentru alte concursuri. Cred că trebuie să 
ştii ce vrei! Vii la antrenamente pentru soci- 
alizare, pentru a avea un corp frumos, ca o 
modalitate de petrecere a timpului liber sau 
să munceşti, să tragi tare, să te depăşeşti tu pe 
tine când simţi că nu mai poţi, să găseşti pu- 
terea de a te ridica când pierzi, să remediem 
greşeala şi să ne îndreptăm spre noi competi- 
ţii. Asta este gimnastica. Când ceilalți copii se 
joacă, tu să repeţi, dar să o faci pentru că asta 
simţi, pentru că asta iubeşti. Avem un antre- 
nor foarte bun, care lucrează alături de feti- 
țe şi o sală dotată cu tot ce ne trebuie: saltea, 
oglinzi, aparate, obiecte, mulțumită conduce- 
rii Primăriei Bradu. Pe această cale vreau să 
mulțumesc tuturor celor care ne susțin, care 
ne sunt alături, fără de care nici noi nu am fi! 
Mulţumesc părinților care sunt alături de noi, 
care susțin munca micuţelor! Suntem o echi- 
pă! Un club înfiinţat nu de mult timp scoate 
campioane”, precizează Cristina lonete. 

Neobosiţi, preşcolarii de la Grădiniţa 
„Dumbrava Minunată” Bradu, împreună cu 
prof. lon Lepadatu Nicoleta, au desfăşurat o 
activitate la Biblioteca Comunei Bradu. Copi- 
ii au învăţat să mănânce sănătos, au participat 
la petrecerea buldozerului, iar la final au mers 
la plimbare cu pisica. Cu toţii au primit diplo- 
me „ORA SĂ ȘTIM”. La revedere „grădinari”, 
Bun-venit „școlari”! 

Bogdan Voicu este elev al secției de canto 
popular. lubeşte cântecul popular şi poartă 
cu mândrie costumul popular. Muzica popu- 
lară este o lege morală, ea dă suflet universu- 
lui, aripi gândirii, avânt închipuirii, farmec ti- 
nereţii, viață şi veselie tuturor lucrurilor, este 
esența ordinii, înalță sufletul către tot ce este 
bun, drept şi frumos. Bogdan iubeşte să parti- 
cipe a festivaluri sau la concursuri de muzică 
populară. Aici, fără talent şi dragoste pentru 
muzica populară nu se poate, iar el are talent 

şi iubeşte muzica populară. De asemenea, cân- 
tă foarte frumos la orgă. Cât păstrăm tradiţia, 
nu ne pierdem identitatea. Dansul popular este 
poarta spre identitatea naţională a unui popor, 
este o comoară cultivată din generaţie în gene- 
raţie. Participând la cursuri de dans popular, 
păstrăm vie legătura cu tradiţiile şi identitatea 
noastră naţională. 

„Iubindu-ţi costumul popular, îţi iubeşti 
rădăcinile! Copiii aceştia, atât cei de la canto 
popular, cât şi cei de la dans popular, îmbra- 
că cu mândrie costumul popular şi îi prezintă 
povestea”, declară Cristina lonete, director al 
Centrului Cultural Bradu. 

